CELEX: 62011TA0453
Language: hu
Date: 2014-10-21 00:00:00
Title: T-453/11. sz. ügy: A Törvényszék 2014. október 21-i ítélete – Szajner kontra OHIM – Forge de Laguiole (LAGUIOLE) [„Közösségi védjegy — Törlési eljárás — A LAGUIOLE közösségi szóvédjegy — A Forge de Laguiole korábbi francia cégnév — A 207/2009/EK rendelet 53. cikke (1) bekezdésének c) pontja és 8. cikkének (4) bekezdése”]

1.12.2014   
            
            
               HU
            
            
               Az Európai Unió Hivatalos Lapja
            
            
               C 431/18
            
         A Törvényszék 2014. október 21-i ítélete – Szajner kontra OHIM – Forge de Laguiole (LAGUIOLE)
   (T-453/11. sz. ügy) (1)
   
   ([„Közösségi védjegy - Törlési eljárás - A LAGUIOLE közösségi szóvédjegy - A Forge de Laguiole korábbi francia cégnév - A 207/2009/EK rendelet 53. cikke (1) bekezdésének c) pontja és 8. cikkének (4) bekezdése”])
   (2014/C 431/31)
   Az eljárás nyelve: francia
   
      Felek
   
   
      Felperes: Gilbert Szajner (Niort, Franciaország) (képviselő: A. Lakits-Josse ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM) (képviselő: A. Folliard-Monguiral meghatalmazott)
   
      A másik fél a fellebbezési tanács előtti eljárásban, beavatkozó a Törvényszék előtti eljárásban: Forge de Laguiole SARL (Laguiole, Franciaország) (képviselő: F. Fajgenbaum ügyvéd)
   
      Az ügy tárgya
   
   Az OHIM első fellebbezési tanácsának a Forge de Laguiole SARL és Gilber Szajner közötti törlési eljárással kapcsolatban 2011. június 1-jén hozott határozata (R 181/2007-1. sz. ügy) ellen benyújtott kereset.
   
      Az ítélet rendelkező része
   
   
               1)
            
            
               A Törvényszék a Belső Piaci Harmonizációs Hivatal (védjegyek és formatervezési minták) első fellebbezési tanácsának 2011. június 1-jén hozott határozatát (R 181/2007 1. sz. ügy) hatályon kívül helyezi abban a részében, amelyben a fellebbezési tanács megállapította a LAGUIOLE közösségi szóvédjegy törlését a következő árukon kívüli többi áru tekintetében: a 8. osztályba tartozó „kéziszerszámok és kézzel működtetett eszközök; kanalak; fűrészek, borotvák, borotvapengék; körömreszelők és körömvágó fogók, körömvágó csipeszek; manikűrkészletek”, a 16. osztályba tartozó „papírvágók”, a 21. osztályba tartozó „dugóhúzók; palacknyitók” és „borotvaecsetek, pipere felszerelések”, és a 34. osztályba tartozó „szivarvágók” és „pipaszurkálók”.
            
         
               2)
            
            
               A Törvényszék a keresetet ezt meghaladó részében elutasítja.
            
         
               3)
            
            
               A Forge de Laguiole SARL viseli a felperes költségeinek negyedét, valamint saját költségei háromnegyedét.
            
         
               4)
            
            
               Gilbert Szajner viseli a Forge de Laguiole költségeinek negyedét és az OHIM költségeinek negyedét, valamint saját költségei háromnegyedét.
            
         
               5)
            
            
               Az OHIM viseli saját költségeinek háromnegyedét.
            
         
      (1)  HL C 298., 2011.10.8.